ຊີເຣຍປະນາມ ການລົງໂທດ ຂອງສະຫະລັດ
ຊີເຣຍປະນາມ ການລົງໂທດຂອງສະຫະລັດ ຕໍ່ປະທານາທິບໍດີ Assad ແລະເຈົ້າໜ້າທີ່ອະວຸໂສຊີເຣຍ 6 ຄົນ
ຊີເຣຍໄດ້ປະນາມການລົງໂທດຄັ້ງໃໝ່ຂອງສະຫະລັດທີ່ແນ ໃສ່ປະທານາທິບໍດີ Hafez al-Assad ແລະເຈົ້າໜ້າທີ່ອະ ວຸໂສອື່ນໆອີກຂອງຊີເຣຍ 6 ຄົນ ເຈົ້າໜ້າທີ່ທ່ານນຶ່ງກ່າວອອກມາທາງໂທລະພາບຂອງທາງ ການຊີເຣຍ ໃນວັນພະຫັດມື້ນີ້ວ່າ ມາດຕະການລົງໂທດ ຂອງສະຫະລັດແມ່ນຮັບໃຊ້ຜົນປະໂຫຍດຂອງອິສຣາແອລ ແລະຈະບໍ່ມີຜົນກະທົບແນວໃດຕໍ່ອະນາຄົດຂອງຊີເຣຍ ສະຫະລັດໄດ້ປະກາດໃຊ້ມາດຕາການລົງໂທດຕໍ່ປະທານາ ທິບໍດີຊີເຣຍຍ້ອນໄດ້ລ່ວງລະເມີດສິດທິມະນຸດ ຂະນະທີ່ຊີ ເຣຍເພີ່ມທະວີການປາບປາມຢ່າງຮຸນແຮງຂຶ້ນຕໍ່ພວກປະທ້ວງຕໍ່ຕ້ານລັດຖະບານຢູ່ໃນທົ່ວ ປະເທດ ກະຊວງການເງິນຂອງສະຫະລັດກ່າວໃນວັນພຸດວານນີ້ວ່າ ຕົນໄດ້ຢຶດຊັບສົມບັດທັງໝົດ ທີ່ຢູ່ໃນຂອບເຂດອຳນາດສະຫະລັດຂອງປະທານາທິບໍດີຊີເຣຍ ທ່ານ Hafez al-Assad ແລະເຈົ້າໜ້າທີ່ອະວຸໂສອື່ນໆອີກຂອງຊີເຣຍ 6 ຄົນ ການລົງໂທດໂດຍທົ່ວໄປແລ້ວແມ່ນໝາຍເຖິງການຫ້າມບໍ່ໃຫ້ປະຊາຊົນແລະບໍລິສັດອະເມ ຣິກັນເຮັດທຸລະກິດກັບພວກກ່ຽວ ເຈົ້າໜ້າທີ່ອະວຸໂສຄົນນຶ່ງຂອງກະຊວງການເງິນຂອງສະຫະລັດກ່າວວ່າການລົງໂທດທີ່ວ່າ ນີ້ແມ່ນແນໃສ່ເພື່ອສົງສັນຍານຢ່າງຈະແຈ້ງ ໄປຍັງປະທານາທິບໍດີ Assad ແລະຜູ້ນຳຄົນ ອື່ນໆຂອງຊີເຣຍວ່າພວກເຂົາເຈົ້າຈະຖືກຖືວ່າເປັນຜູ້ຮັບຜິດຊອບໃນການກໍ່ຄວາມຮຸນແຮງ ແລະການກົດຂີ່ທີ່ພວກເຂົາເຈົ້າເປັນຜູ້ກໍ່ຫລືສັ່ງໃຫ້ກໍ່ຂຶ້ນນັ້ນ